AIŠKINAMASIS RAŠTAS

Dėl Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Sprendimo projektas parengtas siekiant reglamentuoti Molėtų rajono savivaldybės bendrojo naudojimo teritorijoje esančių daugiabučių namų automobilių stovėjimo aikštelių, įvažiavimų ir jų inžinerinių tinklų įrengimo ar atnaujinimo darbų tvarką, atvejus ir sąlygas, kai darbams skiriamos Pareiškėjų tikslinės lėšos.

Daugiabučių namų gyventojai nuolat kreipiasi į Savivaldybę dėl prastos automobilių stovėjimo aikštelių prie daugiabučių namų būklės. Savivaldybė, dėl biudžeto lėšų trūkumo, negali patenkinti gyventojų prašymų, todėl siūlo prie tvarkymo darbų prisidėti ir gyventojams. Tokiu būdu būtų paspartintas tvarkymo darbų įgyvendinimo procesas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas

Molėtų rajono savivaldybės 2018-2024 metų strateginis plėtros planas

**3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Patvirtinus, Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims tvarkosaprašą (toliau- aprašas), fiziniai ir juridiniai asmenys galės teikti paraiškas su prašymu skirti finansinę paramą prie daugiabučių namų esančioms susisiekimo komunikacijoms ir inžineriniams tinklams atnaujinti ir prisidėdami savo lėšų dalimi paspartinti norimo sutvarkyti objekto darbų įgyvendinimo terminus.

Neigiamų pasekmių nenumatoma.

**4. Priemonės sprendimui įgyvendinti**

Patvirtinus aprašą bus sudaryta objektų atrankos komisija ir paskelbtas kvietimas teikti paraiškas.

**5. Lėšų poreikis ir jų šaltiniai**

**S**prendimui įgyvendinti pagal poreikį bus naudojamos privačios ir savivaldybės biudžeto lėšos numatytos strateginiame veiklos plane.

**6. Vykdytojai, įvykdymo terminai**

Administracijos direktoriaus įsakymu sudaryta komisija,savivaldybės administracijos Statybos ir žemės ūkio skyrius, savivaldybės administracijos Viešųjų pirkimų skyrius.

Įvykdymo terminai nustatyti apraše.